ET
17.7.2023
Euroopa Liidu Teataja
C 252/53
Väited ja peamised argumendid Hagi põhjenduseks esitab hageja kaks väidet. 1.
Esimene väide, et abi, mille Taani andis Post Danmarkile universaalteenuse osutamise kohustuse täitmise eest 2020. aastal, ei ole kokkusobiv siseturuga, sest see ei ole kooskõlas üldist majandushuvi pakkuvate teenuste raamistikuga (1) (edaspidi „üldhuviteenuste raamistik“), kuna: — komisjon ei uurinud asja täielikult ja piisavalt; — Post Danmarki kulude jaotamine ei ole kooskõlas üldhuviteenuste raamistiku punktiga 18. 2.
Teine väide, et hüvitis universaalteenuse osutamise kohustuse täitmise eest ei ole kokkusobiv siseturuga, sest kulude netokokkuhoiu arvutamisel on rikutud õigusnormi ja tehtud faktivigu, kuna: — kulude netokokkuhoiu arvutamine põhineb eeldusel, et Post Danmarki ümberkujundamine toimus ainult vastupidises stsenaariumis; — komisjon ei selgita, miks Post Danmark ei saanud universaalteenuse osutamise kohustuse ülemääraste kulude katmiseks hindu tõsta; — kulude netokokkuhoiu arvutamisel saadud summa on liiga suur, kuna see ületab universaalteenuse osutamise kohustuse täitmisel Post Danmarki puhaskahjumit olulisel määral, nagu see nähtub Post Danmarki 2020. aasta majandusaasta aruandest; — vigu on tehtud vastupidises stsenaariumis; — komisjon tegi vea oma hinnangus eeliste kohta, mis tulenevad järgmistest universaalteenuse osutamise kohustust puudutavatest immateriaalsetest eelistest: a) intellektuaalomandi vara; b) mastaabisääst; c) läbirääkimisjõud; d) universaalne kate; e) laialdane levik ja ettevõtja maine; — kulude netokokkuhoiu arvutuse tulemuste kontrollimiseks tehtud võrdlusanalüüs on vigane.
(1)
Komisjoni teatis – Euroopa Liidu raamistik riigiabi jaoks, mida antakse avalike teenuste eest makstava hüvitisena (2011) (ELT 2012, C 8, lk 15).
27. aprillil 2023 esitatud hagi – Arysta Lifescience versus EFSA (Kohtuasi T-222/23) (2023/C 252/65) Kohtumenetluse keel: inglise Pooled Hageja: Arysta Lifescience (Noguères, Prantsusmaa) (esindajad: advokaadid D. Abrahams, Z. Romata, H. Widemann ja R. Spangenberg) Kostja: Euroopa Toiduohutusamet (EFSA)
Nõuded Hageja palub Üldkohtul: — tühistada EFSA 17. veebruari 2023. aasta otsus (Ref.
PAD 2022/175) „Teatis toimeaine Captan heakskiitmise pikendamisega seotud muude koostisainete, mida leidub tüüpiliste kasutusviiside jaoks ette nähtud formulatsioonis Captan 80 WG, loetelu täieliku avalikustamise kohta“; — mõista kohtukulud välja EFSA-lt.